CELEX: 62017CN0052
Language: lv
Date: 2017-02-01 00:00:00
Title: Lieta C-52/17: Lūgums sniegt prejudiciālu nolēmumu, ko 2017. gada 1. februārī iesniedza Bundesverwaltungsgericht (Austrija) – VTB Bank (Austria) AG

8.5.2017   
            
            
               LV
            
            
               Eiropas Savienības Oficiālais Vēstnesis
            
            
               C 144/21
            
         Lūgums sniegt prejudiciālu nolēmumu, ko 2017. gada 1. februārī iesniedza Bundesverwaltungsgericht (Austrija) – VTB Bank (Austria) AG
   
   (Lieta C-52/17)
   (2017/C 144/27)
   Tiesvedības valoda – vācu
   
      Iesniedzējtiesa
   
   
      Bundesverwaltungsgericht
   
   
      Pamatlietas puses
   
   
      Prasītāja: VTB Bank (Austria) AG
   
   
      Atbildētāja: Österreichische Finanzmarktaufsicht
   
      Prejudiciālie jautājumi
   
   
               1)
            
            
               Vai Savienības sekundāro tiesību normas (it īpaši Eiropas Parlamenta un Padomes 2013. gada 26. jūnija Direktīvas 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (1), OV L 176, 338. lpp., 64. pants vai 65. panta 1. punkts) ir piemērojamas iestāžu īstenotai procentu piemērošanai atbilstoši dalībvalsts likumā ietvertam tiesiskajam regulējumam, saskaņā ar kuru kredītiestādei, pārsniedzot lielu riska darījumu limitu atbilstoši Eiropas Parlamenta un Padomes 2013. gada 26. jūnija Regulas (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (2), 395. panta 1. punktam, par 30 dienām tiek piemēroti procenti 2 % apmērā no lielu riska darījumu limita pārsnieguma, aprēķinot to gadā?
            
         
               2)
            
            
               Vai Savienības tiesībām (it īpaši Eiropas Parlamenta un Padomes 2013. gada 26. jūnija Regulas (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012, [..], redakcijā, kas ietverta labojumā, OV L 321, 6. lpp., 395. panta 1. un 5. punktam) ir pretrunā valsts tiesiskais regulējums, kāds tas bija ietverts Bankwesengesetz [Likuma par banku sistēmu] (BGBl. I Nr. 532/2014 ietvertajā redakcijā) 97. panta 1. punkta 4) apakšpunktā, ja, neraugoties uz 395. panta 5. punktā paredzētā izņēmuma piemērošanas nosacījumu izpildi, 395. panta 1. punkta pārkāpuma gadījumā tiek piemēroti (izņemšanas no apgrozības) procenti?
            
         
               3)
            
            
               Vai Eiropas Centrālās bankas Regulas (ES) Nr. 468/2014 (ECB/2014/17) (VUM pamatregula) (3) 48. panta 3. punkts ir jāinterpretē tādējādi, ka “formāli uzsākta uzraudzības procedūra” var jau tikt saskatīta tajā, ka uzņēmums iesniedz uzraudzības iestādei ziņojumu, vai arī “formāli uzsākta uzraudzības procedūra” var tikt saskatīta tajā, ka paralēlā procedūrā par līdzīgiem pārkāpumiem pirms tam esošos periodos uzraudzības iestāde jau ir pieņēmusi lēmumu?
            
         
      (1)  OV L 176, 338. lpp.
   
   
      (2)  OV L 176, 1. lpp.
   
   
      (3)  Eiropas Centrālās bankas 2014. gada 16. aprīļa Regula (ES) Nr. 468/2014, ar ko izveido vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula), OV L 141, 1. lpp.